ผลข้างเคียงของยา Cardura คืออะไร?
ผลข้างเคียงของยา Cardura กัญชลานครสวรรค์ ผู้ถาม ปัจจุบันนี้คุณพ่อดิฉันอายุ ๗๖ ปีค่ะ สูง ๑๗๕ เซนติเมตร น้ำหนัก ๘๘ กิโลกรัม คุณพ่อมีปัญหาเรื่องปวดแขน ปวดขาและ มีอาการชาด้วย รวมทั้งปลายมือ ปลายเท้า ที่ข้อนิ้วมือเหมือนกระดูก โปนงอกมาหลายนิ้ว และหัวใจโตด้วย สมัยก่อนสูบบุหรี่จัดค่ะ มีความดันเลือดสูง แต่ไม่มีเบาหวานค่ะ ช่วงหลังคุณพ่อมีปัญหาเรื่อง ปัสสาวะไม่ค่อยออก คุณหมอบอกว่าต่อมลูกหมากโตด้วย คุณพ่อไปตรวจรักษาที่โรงพยาบาลเอกชนแห่งหนึ่งในกรุงเทพฯ ตามนัดทุก ๓ เดือน คุณหมอที่รักษาจ่ายยาให้ หลายตัวมากค่ะ รวมทั้ง Voltaren และ Cardura ด้วย ยาตัวแรกจะกินทุกวัน วันละ ๓ ครั้ง ถ้าไม่มีอาการปวดก็อาจจะลดลงเหลือเช้า-เย็น ส่วน Cardura คุณหมอบอก ว่าให้กินวันเว้น ๒ วัน แต่คุณพ่อกินทุกวันค่ะ ไม่เช่นนั้นจะปัสสาวะไม่ออก คุณพ่อไม่บอกคุณหมอด้วยว่ากินยาเกิน ดิฉันพยายามพูดอย่างไร คุณพ่อก็ไม่ฟังค่ะว่ายามีอันตราย ดิฉันไม่สามารถบอกคุณพ่อได้ ว่ายาทั้ง ๒ ชนิดนี้มีผลข้างเคียงอย่างไรบ้าง และที่ถูกแล้วคุณพ่อควรจะกินวันละเท่าไรกันแน่ รบกวนขอคำแนะนำถึงผลดีและผลเสียด้วยค่ะ ดิฉันจะนำไปให้คุณพ่ออ่านค่ะ นพกฤษฎา รัตนโอฬาร ผู้ตอบ ในฐานะของศัลยแพทย์ระบบทางเดินปัสสาวะ ผมขอตอบเฉพาะคำถามเกี่ยวกับยา Cardura เท่านั้น ยา Cardura เป็นยาที่ใช้กัน อย่างแพร่หลายชนิดหนึ่งสำหรับรักษาอาการปัสสาวะผิดปกติจากต่อมลูกหมากโต เนื้องอกต่อมลูกหมากชนิดไม่ร้ายแรง ยาชนิด นี้มีผลข้างเคียงเล็กน้อยในคนไข้ บางรายอาจมีผลข้างเคียงจากยาได้บ้าง เช่น มีอาการมึนงง ปวด ศีรษะ อ่อนเพลีย ง่วงเหงาหาวนอน ความดันเลือดต่ำ และคลื่นไส้ได้ ดังนั้น การใช้ยาจึงค่อยๆ ปรับขนาดยาทุก ๒ สัปดาห์ จาก ๑ มิลลิกรัม เป็น ๒ มิลลิกรัม และเป็น ๔ มิลลิกรัมในที่สุด โดยคงไว้ที่ขนาด ๔ มิลลิกรัม ในคนไทยทั่วไป และให้กินก่อนนอนทุกคืน เหตุผลที่ควรกินตอนก่อนนอนคือ เพื่อจะลดอาการไม่พึงประสงค์ที่อาจเกิดจากยาได้ ฉะนั้นการที่คุณพ่อของคุณกินยา Cardura ทุกวัน จึงถูกต้องตามคำแนะนำการใช้ยา อย่างไรก็ตาม ในกรณีที่คนไข้มีโรคความดันเลือดสูงอยู่แล้ว และต้องกินยาลดความดันเลือดสูง ควรจะแจ้งให้แพทย์ผู้รักษาทราบด้วยว่ากำลังกินยา Cardura อยู่เพื่อที่จะไม่กระทบกับความดันเลือดมากเกินไป ซึ่งจะก่อให้เกิดอันตรายได้ในกรณีนี้ แพทย์อาจต้องพิจารณาเรื่องการใช้ยาลดความดันเลือด หรือเปลี่ยน ยา Cardura เป็นยารักษาต่อมลูกหมากชนิดอื่น ซึ่งอาจมีผลกระทบต่อความดันเลือดน้อยกว่าก็ได้ ป้ายคำ ถามตอบปัญหาสุขภาพ โรคตามระบบ ยาและวิธีใช้ โรคระบบทางเดินปัสสาวะ คุยสุขภาพ ดูแลสุขภาพ ถามตอบปัญหาสุขภาพ
ยา Cardura เป็นยาที่ใช้รักษาอาการปัสสาวะผิดปกติจากต่อมลูกหมากโต  โดยทั่วไปแล้ว ยามีผลข้างเคียงเล็กน้อย  แต่บางรายอาจมีผลข้างเคียงดังต่อไปนี้:

อาการมึนงง: ยา Cardura อาจทำให้ผู้ป่วยรู้สึกมึนงง โดยเฉพาะในช่วงเริ่มต้นของการใช้ยา อาการมึนงงมักจะหายไปเองเมื่อร่างกายปรับตัวกับยาได้
ปวดศีรษะ: ยา Cardura อาจทำให้ผู้ป่วยปวดศีรษะ อาการปวดศีรษะมักจะหายไปเองเมื่อร่างกายปรับตัวกับยาได้
อ่อนเพลีย: ยา Cardura อาจทำให้ผู้ป่วยรู้สึกอ่อนเพลีย อาการอ่อนเพลียมักจะหายไปเองเมื่อร่างกายปรับตัวกับยาได้
ง่วงเหงาหาวนอน: ยา Cardura อาจทำให้ผู้ป่วยรู้สึกง่วงเหงาหาวนอน ผู้ป่วยควรหลีกเลี่ยงการขับขี่รถยนต์ จักรยาน หรือเครื่องจักรกล ขณะใช้ยา
ความดันเลือดต่ำ: ยา Cardura อาจทำให้ความดันเลือดของผู้ป่วยลดลง ผู้ป่วยควรวัดความดันเลือดเป็นประจำ และแจ้งแพทย์หากความดันเลือดลดลงมาก
คลื่นไส้: ยา Cardura อาจทำให้ผู้ป่วยรู้สึกคลื่นไส้ ผู้ป่วยควรทานยาระหว่างมื้ออาหาร หรือพร้อมกับอาหาร
ศัลยศาสตร์ (ศัลยศาสตร์) - Surgery